Die duurste Oujaarspartytjie in Kaapstad?Argieffoto (Foto: Couleur/Pixabay) Die feestelikhede is in volle swang en restaurante is teen dié tyd waarskynlik reeds vol bespreek. Die Saint Champagne Bar and Lounge in Kaapstad het egter vanjaar die wenkbroue laat lig oor hul pryse om ŉ tafel te bespreek vir ŉ Oujaarsaandpartytjie. Die restaurant het ŉ kennisgewing op sosiale media gepubliseer met die minimum bedrag wat by elkeen van dié tafels spandeer moet word. “Gaan die Nuwejaar met styl binne! Daar is geen beter plek om te wees op 31 Desember 2022 nie,” lui die plasing. Tafel 1 kan bespreek word vir R1 miljoen; tafel 2 vir R750 000 en tafel 3 vir R500 000. Daarna volg tafel 4 (R250 000), tafel 5 (R150 000), tafel 6 (R100 000), tafel 7 (R75 000), tafel 8 (R50 000), tafel 9 (R25 000) en tafel 10 (R10 000). Gebruikers op sosiale media het vinnig reageer met grappige aanmerkings. “Ek dink die Valke moet ŉ tafel vir Oujaarsaand bespreek net om te kyk wat gebeur by tafel 3 en boontoe,” skerts @shabangu. “Ek kan nie eers tafel 10 bekostig nie,” skryf @tsepongcamu op Instagram. “Van wanneer af het mens ŉ huislening nodig om partytjie te hou?” wil @Notbadassdinny weet. Leeethuba voeg by: “Moenie bekommerd wees nie ouens, dis eintlik Zim-dollars.” #SaintNYE Book Your Minimum Spend. Book Now!! 067 410 8043 | 066 488 2649 | 065 823 4625 | 064 301 5414#BuiltForPurePleasure pic.twitter.com/gAZXEtPHta — SAINT (@saintloungecpt) December 27, 2022